laion/Wikipedia-Exotic huggingface dataset:
ჭიჭყინა (მოთხრობა)

ჭიჭყინა (რუს. Мелюзга) — ანტონ ჩეხოვის მოთხრობა, რომელიც 1885 წელს დაიწერა. პირველად, 1885 წლის 25 მარტს, ჟურნალ „Осколки“-ში გამოქვეყნდა ხელმოწერით ა. ჩეხონტე. მოთხრობა შევიდა ჩეხოვის კრებულში „ჭრელი მოთხრობები“, რომელიც 1886 წელს გამოიცა სანქტ-პეტერბურგში და შევიდა ადოლფ მარქსის მიერ 1899-1901 წლებში გამოცემულ თხზულებათა კრებულის მესამე ტომში. დაბალი რანგის მაღალჩინოსანი, აღდგომის წინა დღეს თავის ტარაკნებით გატენილ კაბინეტში ჯდომისას, ფიქრობს იმაზე თუ რისი გაკეთება შეუძლია ამ ქვეყანაზე (უფრო მეტი ფული მოიპაროს, თუ ვინმე პოლიციაში დააბეზღოს), მაგრამ მიდის იმ დასკვნამდე, რომ ასეთი ქმედებები მის შესაძლებლობებს აღემატება. თვითკმაყოფილი ზიზღით გრძნობით აღვსილი, ის ტარაკანს ჭყლეტს, რის შემდეგაც „თავს უკეთ გრძნობს“. ანტონ ჩეხოვის ამ მოთხრობაში მკითხველს ადამიანის შინაგანი არათავისუფლების გრძნობა უჩნდება, რასაც ხაზს უსვამს ნაწარმოების მთავარი გმირის გვარი. ნევირაზიმოვი ხვდება, რომ ტარაკანს ყველაფრის გაკეთება შეუძლია რაც მას მოესურვება, ხოლო თვითონ კი იძულებულია იჯდეს დახუთულ კანტორაში და საზოგადოების მიერ დაწესებულ ნორმებს დაემორჩილოს. ავტორის კომენტარი აჩვენებს, რომ მოთხრობის გმირს სხვანაირი ცხოვრება სურს: „ახალი, უკეთესი ცხოვრების მოთხოვნილებამ მტკივნეულად შეუკუმშა გული. მას ძალიან სურს ქუჩაში აღმოჩენა, ცოცხალ საზოგადოებასთან შერწყმა, ზეიმის თანამონაწილეობა, რისთვისაც ყველა ეს ზარები რეკდნენ და ეკიპაჟები გრგვინავდნენ. მას იმავეს განცდა სურდა, რასაც ბავშვობაში გრძნობდა: ოჯახური გარემო, ახლობლების საზეიმო ფიზიონომია, თეთრი სუფრა, სინათლე, სითბო… გაიხსენა ეტლი, რომლითა ახლახან ქალბატონმა გაიარა, პალტო, რომელშიც ეგზეკუტორი გამოპრანჭულა, ოქროს ძეწკვი, რომელიც მდივნის მკერდს ამშვენებს… იხსენებდა თბილ საწოლს, სტანისლავს, ახალი ჩექმა, მუნდირი გახეხილი იდაყვებით… ეს ყველაფერი იმიტომ გაიხსენა, რომ ახლა აღარაფერი არ ჰქონდა…“. ნევირაზიმოვი იძულებული იყო გარემოებებს დამორჩილებოდა, ამიტომ მასში სიბოროტე და შური მატულობს. მოთხრობა მოცულობით დიდი არ არის, მისი შინაარსი სასწავლო მიზნით განიხილება და ანალიზდება სკოლებში. Балухатый С. Д. Проблемы драматургического анализа. Чехов / С. Д. Балухатый. — Л.: Academia, 1927. — 186 с. Бердников Г. П. А. П. Чехов: идейные и творческие искания / Г. П. Бердников. — М.: Худож. лит., 1984. — 511 с. Гурвич И. Проза Чехова (Человек и действительность) / И. Гурвич. — М.: Худож. лит, 1970. — 182 с. ჭიჭყინა. ტექსტი რუსულ ენაზე. Small Fry (ჭიჭყინა), კონსტანს გარნეტის 1918 წლის ინგლისურენოვანი თარგმანი კრებულისთვის „მასწავლებელი და სხვა მოთხრობები“ (The Schoolmistress and Other Stories). ↑ Комментарии к рассказу Мелюзга. Собрание сочинений А. П. Чехова в 12 томах. Художественная литература. Москва. 1960. т. 3 стр. 492 ↑ Урок литературы в 9 классе: А. П. Чехов. «Мелюзга»
შუახმელეთის ელფების სია

აქ წარმოდგენილია ჯ.რ.რ. ტოლკინის ლეგენდარიუმის ელფების სია. აეგნორი: ფინარფინის ვაჟი და გალადრიელის უფროსი ძმა. დაიკარგა დაგორ ბრაგოლახის ომში. ამარიე: ფინროდ ფელაგუნდის საყვარელი. იგი ვალინორში დარჩა, როდესაც ფინროდი ფეანორს შუახმელეთში გაჰყვა. ამდირი: ამროთის მამა, ლორიენის მეფე მეორე ეპოქაში. მოკლული იქნა დაგორლადის ბრძოლაში. რისხვის ომის შემდეგ ამდირი ბელერიანდიდან თავის ძე, ამროთთან ერთად მოვიდა და ლორინანდში დასახლდა, სადაც მოგვიანებით სილვან ელფთა ბელადი გახდა. მშვიდობამ დაისადგურა, მაგრამ ნუმენორის აღსასრულისა და საურონის შუახმელეთში დაბრუნების შემდეგ ამდირი გილ-გალადის თხოვნით უკანასკნელი კავშირის ბრძოლაში ჩაერთო, თუმცა ნოლდორთა უმაღლეს მეფეს არ ემსახურებოდა. გალადრიმთა მცირე ლაშქრის მეთაურის სახით იგი შეუერთდა სილვან ელფთა ლაშქარს, რომელიც მეფე ოროფერს ექვემდებარებოდა. უკანასკნელი, სინდა, იმხანად ტყემწვანის (მოგვიანებით ბნელტევრის) მმართველი იყო. ნოლდორებთან შედარებით სილვანი ელფები სუსტად იყვნენ აღჭურვილი. დაგორლადის ბრძოლაში მათ დიდი დანაკარგი განიცადეს. ოროფერი და ამდირი, სხვებთან ერთად, მოწყდნენ მთავარ ლაშქრებს. ისინი მკვდარ ჭაობებში დაიმარხნენ. ამრასი: ფეანორის ყველაზე უმცროსი ვაჟი, ამროდთან ერთად. ამროდი: ფეანორის ყველაზე უმცროსი ვაჟი, ამრასთან ერთად. ამროთი: ლოთლორიენის ყოფილი მბრძანებელი. ნიმროდელის ძიებისას დაიკარგა ზღვაში. მისი ადგილი გალადრიელმა და კელებორნმა დაიკავეს. ანგროდი: ფინარფინის ვაჟი და ნოლდორთა მმართველი. ცნობილი იყო, როგორც გალადრიელისა და აეგნორის უმცროსი ძმა და ფინროდ ფელაგუნდის უფროსი ძმა. შეუერთდა შუახმელეთში ნოლდორთა გაქცევას. იქ ანგროდი, აეგნორთან ერთად დორთონიონში იყო გამაგრებული, როდესაც შედგა ბრძოლა დაგორ აგლარები. დაგორ ბრაგოლახში ორივე მოკლული იქნა. ცნობილი იყო ანგროდის ცოლიც, ელფი ელდალოტე (ელფური ყვავილი). მისი შვილი იყო ოროდრეთი, რომელიც მოგვიანებით ნარგოთრონდიდან გაიქცა. ამრიგად ანგროდი იყო გილ-გალადის, ოროდრეთის შვილის პაპა. ანგროდის სახელი წარმოადგენს ტელერულ ქუენიურ Angaráto სინდარულ ფორმას. იგი აღნიშნავს მის მძლავრ ხელებს - „დიდსულოვან რკინას“. ანნაელი: მითრიმელი სინდა. იგი იყო ტუორის აღმზრდელი, როდესაც უკანასკნელი მითრიმში ცხოვრობდა. აღმოსავლელებისგან თავის გადარჩენისას ანნაელი მცირე ჯგუფს მიუძღვოდა ანდროთის გამოქვაბულებისკენ. მოგვიანებით გაიქცა დორ-ლომინიდან და ბელერიანდის შორეულ სამხრეთში კირდანს შეუერთდა. არანუე: ნოლდო ფინგოლფინის სახლიდან. მისი ვაჟი იყო ვორონუე. ბევრი რამ მასზე ცნობილი არ არის. ვარაუდობენ, რომ იგი იყო კეთილშობილი გონდოლინიდან (მისი სახელი ნიშნავს „კეთილშობილს“). არედელი: ბნელი ელფის, ეოლის ცოლი და მაეგლინის დედა. იხ. არედელი არმინასი: კირდანის მიერ ნარგოთრონდში, პირველ ეპოქაში გაგზავნილი მაცნე. მასთან ერთად ასევე მგზავრობდა გელმირი. მათი ამოცანა იყო ნარგოთრონდის მეფისთვის, ფინროდისთვის შეეტყობინებინათ, რომ ხიდი ნარგოთრონდის სამეფოს წინ უნდა დანგრეულიყო. მაგრამ მათი გაფრთხილება უარყოფილი იქნა და ნარგოთრონდი დრაკონმა გლაურუნგმა დაამხო.
სარკელი

სარკელი (ხაზარ. „თეთრი სახლი“), შემდეგ ბელაია-ვეჟა — ხაზარების, მოგვიანებით კი ძველი რუსული ქალაქი-ციხესიმაგრე მდინარე დონის მარცხენა ნაპირზე. ამჟამად მდებარეობს ციმლიანსკის წყალსაცავის ფსკერზე. ციხესიმაგრე ააშენეს 834 და 837 წლებს შორის მდინარე დონზე დასავლეთ მხარეს, იქ სადაც მდებარეობდა ვოლგა-დონის ტვირთგადამზიდი. ხაზართა ხაკანის თხოვნით, რომლითაც მიმართა ბიზანტიის იმპერატორ თეოფილეს, ციხესიმაგრე ააშენეს ბიზანტიელმა მშენებლებმა, რომელთაც სათავეში ედგა პეტრონ კამატირი. სარკელი იყო ხაზართა სახაკანოს მთავარი ფორპოსტი სამხრეთ-დასავლეთ საზღვარზე. ციხესიმაგრეში რეგულარულად იდგა გარნიზონი 300 ადამიანის ოდენობით. ხაზარულ ენაზე ქალქის სახელწოდება ჟღერდა როგორც „შარკილი“. 965 წელს სარკილს თავს დაესხა თავადი სვიატოსლავ I. ამის შემდეგ მოსახლეობა გადავიდა კიევის რუსეთის მფლობელობაში და ციხესიმაგრეს ეწოდა რუსული სახელი - ბელაია-ვეჟა. კიევის წმინდა სოფიას საკათედრო ტაძრის კედელზე არის წარწერა, სადაც მოიხსენიება „ტიატკიუში, ბელოვეჟის მღვდელი“. წარწერა შეიცავს როგორც სლავურ ისე თურქულ სიტყვებს. წარწერიდან ცნობილი ხდება, რომ სარკელის ოსმალურ მოსახლეობას შორის ცხოვრობნენ ქრისტიანები და მოღვაწეობდა ქრისტიანი მღვდელიც. 1103 წელს ვლადიმერ მონომახმა ტყვედ წაიყვანა პეჩენგები და ტორკები, რომელთა დახმარებითაც ჩამოაყალიბა ბელაია-ვეჟის გარნიზონი, რომელიც ქალაქს იცავდა 1117 წლამდე, როდესაც ყივჩაყები დაესხნენ თავს და მოსახლეობამ მიატოვა ციხესიმაგრე. დიდი ხნის განმავლობაში ქალაქის მდებარეობა ცნობილი არ იყო და მას თეორიულად ათავსებდნენ ვოლგასა და დონს შორის ტერიტორიაზე. 1934-1936 წლებში აქ მიმდინარეობდა არქეოლოგიური გათხრები, რომელსაც ხელმძღვანელობდა მიხეილ არტამონოვი. არქეოლოგიური გათხრების შედეგად მოხერხდა სარკელის ადგილმდებარეობის დაზუსტება. ციხესიმაგრე მდებარეობდა კონცხზე, რომელიც ნაპირიდან თრხილებით იყო გამოყოფილი. კედელთან მდებარეობდა მეორე თხრილი. ნაქალაქარის გეგმა ოთხკუთხედის ფორმისა იყო (193,5 X 133,5 მ). მთავარი ჭიშკარი მდებარეობდა ჩრდილო-დასავლეთის კედელში, მეორე უფრო მცირე ზომის ჭიშკარი მდებარეობდა ჩრდილო-აღმოსავლეთის კედელში და გადიოდა მდინარის სანაპიროზე. ციხესიმაგრეს გააჩნდა თავდაცვის რამდენიმე ხაზი. ქალაქის აშენების შემდეგ სარკელი სწრაფად გაიზარდა და გახდა სავაჭრო-სამრეწველო ქალაქი. მოსახლეობა შედგებოდა ორი ეთნიკური ჯგუფისაგან. აქ ცხოვრობდნენ ოსმალები და ალანები. დასახლების დაცემის შემდეგ აგური ადგილობრივმა მოსახლეობამ გამოიყენა საკუთარი საცხოვრებლების ასაშენებლად. 1952 წელს სარკელის დასახლება დატბორეს ციმლიანსკის წყალსაცავის მშენებლობის გამო. აღმოჩენილი ნივთები ნახება ერმიტაჟში და ნოვოჩერკასკის მუზეუმში. სალტოვო-მაიაკის კულტურა Артамонов М. И. Средневековое поселение на нижнем Дону. По материалам Северо-Кавказской экспедиции // Известия Государственной Академии истории материальной культуры. — 1935. Вып. 31. Труды Волго-Донской археологической экспедиции. Тт. 1-3. — М., 1958—1963. Плетнева С. А. Саркел и «шёлковый» путь. — Воронеж, 1996. Проект «Саркел.ру» («Хазарский проект») დაარქივებული 2017-08-21 საიტზე Wayback Machine.  — История и археология поселения Саркел-Белая Вежа. Где находилась хазарская крепость Саркел ↑ Саркел.ру -Саркел / Белая Вежа крепость которую мы потеряли?. დაარქივებულია ორიგინალიდან — 2017-03-08. ციტირების თარიღი: 2017-08-30.
დავიდ ოსპინა

დავიდ ოსპინა რამირესი (ესპ. David Ospina Ramírez; დ. 31 აგვისტო, 1988) — კოლუმბიელი ფეხბურთელი, „ნაპოლის“ და კოლუმბიის ეროვნული ნაკრების მეკარე. 17 წლის ასაკში დავიდ ოსპინამ იდებიუტა კოლუმბიური „ატლეტიკო ნასიონალის“ პირველ გუნდში. შემდეგ სეზონებში ოსპინა თავისი გუნდის ძირითადი შემადგენლობის მეკარედ ჩამოყალიბდა. 20 წლის ასაკში მას ჰქონდა შემოთავაზებები მადრიდის „ატლეტიკოსა“ და „ბოკა ხუნიორსისგან“, თუმცა იმ წელს კოლუმბიელი სამშობლოში დარჩა. 2008 წლის 1 აგვისტოს ოსპინა ფრანგულ „ნიცას“ შეუერთდა. ტრანსფერის ღირებულებამ ორი მილიონი ევრო შეადგინა. პირველი მატჩი ახალი გუნდის შემადგენლობაში ოსპინამ 2008 წლის 18 ოქტომბერს ითამაშა გასვლით მატჩში „მონაკოს“ წინააღმდეგ, რომელიც მისმა კლუბმა 2-1 მოიგო.„ნიცაში“ გატარებული ექვსივე სეზონში დავიდი გუნდის ძირითადი შემადგენლობის მეკარე იყო. 2014 წლის 28 ივლისს დადასტურდა ოსპინას ტრანსფერი ლონდონის „არსენალში“. ტრანსფერის ღირებულებამ 4 მილიონი ევრო შეადგინა. შეგიძლიათ იხილოთ მედიაფაილები თემაზე „დავიდ ოსპინა“ ვიკისაწყობში. დავიდ ოსპინა National-Football-Teams.com-ზე დავიდ ოსპინა TheFinalBall.com-ზე ↑ David Ospina. ↑ MONACO VS NICE 1-2. ↑ Arsenal sign Colombia goalkeeper Ospina.
ინგლისის პრემიერლიგა 2015-2016

ინგლისის პრემიერლიგა 2015-16 — ინგლისის პრემიერლიგის 24-ე გათამაშება (1992 წლიდან). სეზონი დაიწყო 2015 წლის 8 აგვისტოს „მანჩესტერ იუნაიტედის“ და „ტოტენჰემ ჰოტსპურის“ მატჩით,ხოლო უნდა დასრულებულიყო 2016 წლის 15 მაისს, თუმცა „მანჩესტერ იუნაიტედის“ და ,,ბორნმუთის“ მატჩი გადაიოდა და ჩატარდა 17 მაისს, რადგან სტადიონზე აღმოაჩინეს საეჭვო ნივთიერება, რომელიც წააგავდა ბომბს, რაც არ აღმოჩნდა სიმართლე .ტურნირის გამარჯვებული გახდა „ლესტერ სიტი“, რომელმაც ტიტული პირველად მოიგო. მეორე ადგილი დაიკავა ლონდონის „არსენალმა“, რომელიც ჩემპიონს ათი ქულით ჩამორჩა. შეგიძლიათ იხილოთ მედიაფაილები თემაზე „ინგლისის პრემიერლიგა 2015-2016“ ვიკისაწყობში. ოფიციალური საიტი ↑ Leicester City win the Premier League title after a fairytale season. ↑ Leicester City win Premier League title after Tottenham draw at Chelsea. ↑ Tottenham striker Harry Kane wins Golden Boot ahead of Aguero and Vardy. ↑ Leicester City’s Riyad Mahrez wins PFA Player of the Year award. ↑ Leicester City striker Jamie Vardy followed up Riyad Mahrez's success at the PFA awards by scooping up the FWA crown.. ↑ Old Trafford: Urgent inquiry demanded after bomb 'fiasco'.
სემიკარაკორსკის ციხესიმაგრე

სემიკარაკორსკის ციხესიმაგრე (რუს. Семикаракорская крепость) — შუა საუკუნეების ხაზართა ციხესიმაგრე. მდებარეობს როსტოვის ოლქის ტერიტორიაზე, ქალაქ სემიკარაკორსკთან. სემიკარაკორსკის ციხესიმაგრის ნაქალაქარი წარმოადგენს რკინის ხანის სალტოვო-მაიაკის კულტურის ძეგლს. როსტოვის ოლქში, ქალაქ სემიკარაკორსკის მახლობლად მდებარე უძველსი ხაზარული ციხესიმაგრე აგებულია VIII საუკუნის დასასრულსა და IX საუკუნის დასაწყისში. მდებარეობს კუნძულის მაგვარ ბორცვზე. ბორცვს გარშემო აკრავს მდინარე სალი და პატარა მდინარეები სუსატი და სალაკი. ციხესიმაგრე ოთხჯერ აღემატებოდა თავდაცვითი ხასიათის მაიაკის ციხესიმაგრეს. აქ განლაგებული იყო ხაზართა ხაკანის ბანაკი ქვემო დონზე. 1971-1974 წლებში ციხესიმაგრის რაიონში მიმდინარეობდა არქეოლოგიური გათხრები, რომელმაც აჩვენა, რომ ციხესიმაგრე აგებულია სისტემით „კვადრატი კვადრატში“, ციხესიმაგრის ზომები იყო 215 х 200 მ-ზე, ხოლო მის შიგნით მდებარეობდა ციტადელი 85 х 80 მ-ზე. ქალაქ-ციხესიმაგრეს ჰქონდა დიდი სავაჭრო დანიშნულება. ციხესიმაგრე და ციტადელის ექვსმეტრიანი კედლები იყო ხაზართა სახაკანოს სავიზიტო ბარათი. მათ კედლებზე დახარჯული იყო დაახლოებით 2 მლნ ცალი აგური. სამშენებლო მასალად გამოყენებულია მაღალი ხარისხის ალიზი. აგურის ზომებია 25 х 25 х 5 სმ. ციხესიმაგრის კედლები შემონახულია ერთი მეტრის სიმაღლეზე, ხოლო მთავარი კოშკის კედლები ორი მეტრის სიმაღლეზე. კედლების მაქსიმალური სიმაღლე სავარაუდოდ 5-6 მეტრი უნდა ყოფილიყო. არქეოლოგები თავდაპირველად ვარაუდობდნენ, რომ ციხესიმაგრის შიდა ნაგებობებიც ალიზისაგან იყო ნაგები, თუმცა შემდეგ გაარკვიეს, რომ მათ ასაგებად გამოყენებული იყო გამომწვარი აგური. აქედან გამომდინარე ივარაუდეს, რომ ციხესიმაგრე ეკუთვნოდა ხაკანებს, რადგან მხოლოდ ისინი ცხოვრობდნენ აგურის სახლებში. 2011 წელს ნაქალაქარის შესწავლით დაკავდნენ ნიკოლოზ მიკლუხო-მაკლაის სახელობის ეთნოლოგიისა და ანთროპოლოგიის ინსტიტუტის არქეოლოგები ირინა არჟანცევას ხელმძღვანელობით. С. А. Плетнева. Хазары. Москва, «Наука», 1976 г. М. И. Артамонов. История хазар. // Л.: Изд-во Гос. Эрмитажа, 1962. 523 с. В. Флерова. Ненашенские письмена // Родина. - N.3-4, 1997. - С. 24-27. Донские крепости Хазарии: былое и настоящее. Валерий Флёров. დაარქივებული 2018-10-09 საიტზე Wayback Machine. Семикаракорская крепость Семикаракорская крепость დაარქივებული 2017-11-14 საიტზე Wayback Machine.
ლიზოციმი

ლიზოციმი, მურამიდაზა — ჰიდროლაზების კლასის ფერმენტი. ლიზოციმი შლის ბაქტერიული უჯრედის კედელს, რის შედეგადაც ხდება ბაქტერიების ლიზისი. ლიზოციმი ორგანიზმში ასრულებს არასპეციფიკური ანტიბაქტერიული ბარიერის როლს, შედის ადამიანის ორგანიზმის მრავალი ქსოვილისა და სითხის შემადგენლობაში. ლიზინი აღმოჩენილია ზოგიერთ მცენარეში, ბაქტერიებსა და ფაგებში, ხოლო ყველაზე მეტი რაოდენობით — კვერცხის ცილოვან გარსში. ლიზოციმი ცილაა, რომლის მოლეკულური მასაა დაახლოებით 14 000; მისი ერთადერთი პოლიპეპტიდური ჯაჭვი შედგება 129 ამინომჟავას ნაშთისგან. ლიზოციმი მოქმედებს ბაქტერიული კედლის ერთ-ერთ ძირითად კომპონენტზე — რთულ პოლისაქარიდზე, რომელიც 2 ტიპის ამინოშაქარს შეიცავს. ამ პოლისაქარიდის სორბცია ხდება ლიზოციმის მოლეკულაზე. ამ დროს ფერმენტს უკავშირდება ამინოშაქრის 6 ციკლი, ხოლო ამ ციკლების ერთ-ერთი შემაკავშირებელი გლიკოზიდური ბმა მოხვდება კარბოქსილის ჯგუფებს შორის. ამგვარი ურთიერთმოქმედების შედეგად და აგრეთვე სუბსტრატის სავალენტი კუთხეების შეცვლის გამო ხდება აქტივაცია და გლიკოზიდური ბმის გაწყვეტა, რასაც ბაქტერიული უჯრედის გარსის დაშლა მოყვება. ლიზოციმი სამკურნალო საშუალებად გამოიყენება. ქართული საბჭოთა ენციკლოპედია, ტ. 6, თბ., 1983. — გვ. 228. Proteopedia.org HEW Lysozyme (ინგლისური)
აგუას-დი-შაპეკო

აგუას-დი-შაპეკო (პორტ. Águas de Chapecó) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 291 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შაპეკოს შემადგენლობაში. 2010 წლის მონაცემებით, მოსახლეობა 6 110 ადამიანს შეადგენდა, მოსახლეობის სიმჭიდროვე 43.7 კმ²-ზე. ფართობი 139 832 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
აგუას-ფრიასი (სანტა-კატარინა)

აგუას-ფრიასი (პორტ. Águas Frias) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 345 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შაპეკოს შემადგენლობაში. 2010 წლის მონაცემებით, მოსახლეობა 2 424 ადამიანს შეადგენდა, მოსახლეობის სიმჭიდროვე 31.84 კმ²-ზე. ფართობი 76 140 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ბონ-ჟეზუს-დუ-უესტი

ბონ-ჟეზუს-დუ-უესტი (პორტ. Bom Jesus do Oeste) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 618 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შაპეკოს შემადგენლობაში. 2010 წლის მონაცემებით, მოსახლეობა 2 132 ადამიანს შეადგენდა, მოსახლეობის სიმჭიდროვე 31.78 კმ²-ზე. ფართობი 67 093 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კაიბი

კაიბი (პორტ. Caibi) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 337 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შაპეკოს შემადგენლობაში. 2010 წლის მონაცემებით, მოსახლეობა 6 219 ადამიანს შეადგენდა, მოსახლეობის სიმჭიდროვე 35.57 კმ²-ზე. ფართობი 174 839 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კამპუ-ერე

კამპუ-ერე (პორტ. Campo Erê) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 910 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შაპეკოს შემადგენლობაში. 2010 წლის მონაცემებით, მოსახლეობა 9 370 ადამიანს შეადგენდა, მოსახლეობის სიმჭიდროვე 19.56 კმ²-ზე. ფართობი 479 093 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კაშამბულ-დუ-სული

კაშამბულ-დუ-სული (პორტ. Caxambu do Sul) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 318 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შაპეკოს შემადგენლობაში. 2010 წლის მონაცემებით, მოსახლეობა 4 411 ადამიანს შეადგენდა, მოსახლეობის სიმჭიდროვე 31.35 კმ²-ზე. ფართობი 140 709 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
შაპეკო

შაპეკო (პორტ. Chapecó) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 670 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შაპეკოს შემადგენლობაში. 2010 წლის მონაცემებით, მოსახლეობა 183 530 ადამიანს შეადგენდა, მოსახლეობის სიმჭიდროვე 293.15 კმ²-ზე. ფართობი 626 057 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა ↑ https://www2.correios.com.br/sistemas/buscacep/buscaFaixaCEP.cfm — Correios. <a href="https://wikidata.org/wiki/Track:Q3375004"></a>
კორდილიერა-ალტა

კორდილიერა-ალტა (პორტ. Cordilheira Alta) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 768 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შაპეკოს შემადგენლობაში. 2010 წლის მონაცემებით, მოსახლეობა 3 767 ადამიანს შეადგენდა, მოსახლეობის სიმჭიდროვე 45.46 კმ²-ზე. ფართობი 82 858 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კორონელ-ფრეიტასი

კორონელ-ფრეიტასი (პორტ. Coronel Freitas) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 375 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შაპეკოს შემადგენლობაში. 2010 წლის მონაცემებით, მოსახლეობა 10 213 ადამიანს შეადგენდა, მოსახლეობის სიმჭიდროვე 43.65 კმ²-ზე. ფართობი 233 968 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კუნია-პორანი

კუნია-პორანი (პორტ. Cunha Porã) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 570 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შაპეკოს შემადგენლობაში. 2010 წლის მონაცემებით, მოსახლეობა 10 613 ადამიანს შეადგენდა, მოსახლეობის სიმჭიდროვე 48.7 კმ²-ზე. ფართობი 217 915 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ჩრდილოეთ კორეის დროშა

ჩრდილოეთ კორეის დროშა (კორ. 조선민주주의인민공화국의 국기) — ჩრდილოეთ კორეის ეროვნული სიმბოლო. მიღებულია 1948 წლის 8 სექტემბერს. წარმოადგენს მართკუთხა ქსოვილს, რომლის ცენტრში ვერტიკალურადაა განთავსებული ფართო წითელი ზოლი. მის ზევით და ქვევით განლაგებულია ორი ვიწრო თეთრი ზოლი, რომლებსაც ვერტიკალურად ლურჯი ზოლები ესაზღვრება. ჩრდილოეთი კორეა Flags of the world-ზე. ↑ "North Korea" . flagspot.net . Retrieved 2016-08-10.
Backless

Backless — ბრიტანელი როკ-მუსიკოს ერიკ კლეპტონის მეექვსე სტუდიური ალბომი, ჩაწერილი პროდიუსერ გლინ ჯოუნსის თანაშემწეობით. იგი გამოვიდა ლეიბლზე Polydor, 1978 წელს. ჩარტში ალბომმა #8 პოზიციამდე მიაღწია. Walk Out in the Rain (ბობ დილანი, ჰელენა სპრინგზი) – 4:16 Watch Out for Lucy (კლეპტონი) – 3:26 I'll Make Love to You Anytime (ჯეიჯეი კეილი) – 3:23 Roll It (კლეპტონი, მერსი ლევი) – 3:42 Tell Me That You Love Me (კლეპტონი) – 3:31 If I Don't Be There by Morning (დილანი, სპრინგზი) – 4:38 Early in the Morning (ხალხური, არანჟირება - კლეპტონი) – 7:58 Promises (რიჩარდ ფელდმანი, როჯერ ლინი) – 3:04 Golden Ring (კლეპტონი) – 3:32 Tulsa Time (დენი ფლაუერზი) – 3:28 ↑ AllMusic-ის მიმოხილვა ↑ Rolling Stone-ის მიმოხილვა. დაარქივებულია ორიგინალიდან — 2016-12-07. ციტირების თარიღი: 2017-09-01. ↑ ARTISTdirect-ის მიმოხილვა. დაარქივებულია ორიგინალიდან — 2004-10-10. ციტირების თარიღი: 2017-09-01. ↑ "Eric Clapton - Backless" (გერმანულად). Austriancharts.at. Hung Medien. წაკითხვის თარიღი 2015-07-28. ↑ „Dutchcharts.nl – Eric Clapton – Backless“ (ჰოლანდიურად). Hung Medien. წაკითხვის თარიღი 2015-07-28. ↑ "Eric Clapton – Backless". Charts.org.nz. Hung Medien. წაკითხვის თარიღი 2015-07-28. ↑ "Eric Clapton – Backless". Norwegiancharts.com. Hung Medien. წაკითხვის თარიღი 2015-07-28. ↑ "Eric Clapton – Backless". Swedishcharts.com. Hung Medien. წაკითხვის თარიღი 2015-07-28. ↑ "Eric Clapton | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 2015-07-28. ↑ Eric Clapton – Backless – Awards – AllMusic. 'AllMusic'. Rovi Coperation. ციტირების თარიღი: 2015-07-28. ↑ Canadian album certifications – Eric Clapton – Backless. Music Canada. ↑ British album certifications – Eric Clapton – Backless. ბრიტანეთის ფონოგრამების მწარმოებლების ასოციაცია. შეიყვანეთ Backless ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Eric Clapton – Backless. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
კორეული კურდღელი

კორეული კურდღელი (ლათ. Lepus coreanus) — ძუძუმწოვარი ცხოველი კურდღლისებრთა ოჯახისა. გავრცელებულია კორეის ნახევარკუნძულსა და ჩინეთის ჩრდილო-დასავლეთ პროვინციებში. სახლობს მაღალმთიანი ტყეებიდან სასოფლო-სამეურნეო სავარგულებამდე. ზრდასრულის სიგრძეა 45-54 სმ, ხოლო წონა 2,1-2,6 კგ. მისი კუდის სიგრძეა 2-5 სმ, ყურების კი 7,6–8,3 სმ. ყველა კურდღლის მსგავსად იკვებება ნებისმიერი ბალახეულობით. Smith, A.T. & Johnston, C.H. 2008. Lepus coreanus. 2001 genetic study by Koh et al., confirming L. coreanus is a distinct species Korea-DMZ profile. დაარქივებული 2004-09-19 საიტზე Wayback Machine. ↑ Hoffman, R.S.; Smith, A.T. (2005). "Order Lagomorpha". In Wilson, D.E.; Reeder, D.M. Mammal Species of the World: A Taxonomic and Geographic Reference (3rd ed.). Johns Hopkins University Press. გვ. 198. ISBN 978-0-8018-8221-0 . OCLC 62265494
ევლალე I (კათოლიკოსი)

ევლალე, ევლავიოსი — ქართლის კათოლიკოსი VI საუკუნის 30-იან წლებში. „მოქცევაჲ ქართლისაჲს“ ქრონიკისა და ჯუანშერის თხზულების მიხედვით მისი კათოლიკოსობის დროს ქართლში მოვიდნენ ასურელ მამები, რომელთაც ევლალე დახმარებას უწევდა. ურთიერთობა ჰქონდა ზედაზნის მონასტერთან. მხითარ აირივანეცის „ქრონოგრაფიულ ისტორიაში“ მოიხსენიება როგორც ელთა. საქართველოს მართლმადიდებელი ეკლესიის მეთაურები მეტრეველი, როინ. (რედ.), საქართველოს კათოლიკოს-პატრიარქები, თბ.: „ნეკერი“, 2000. ენციკლოპედია „საქართველო“, ტ. 2, თბ., 2012. — გვ. 551.
ევნონი (კათოლიკოსი)

ევნონი, ენონი — ქართლის კათოლიკოსი დაახლოებით VII საუკუნის 40-იან წლებში, ერისმთავარ სტეფანოზ II-ის თანამედროვე. როგორც „მოქცევაჲ ქართლისაჲ-ს“ ქრონიკიდან ჩანს, კათალიკოსის ტახტი დაიკავა სამოელის შემდეგ. სუმბატ დავითის ძე მოიხსენიებს ენონის სახელით. საქართველოს მართლმადიდებელი ეკლესიის მეთაურები მეტრეველი, როინ. (რედ.), საქართველოს კათოლიკოს-პატრიარქები, თბ.: „ნეკერი“, 2000. ენციკლოპედია „საქართველო“, ტ. 2, თბ., 2012. — გვ. 553.